TÖRVÉNYEINK. TÖRTÉNETE AZ AUSZTRIAI HÁZ ALATT. 383 
vali nemeseknek esküje által kitisztítani köteleztessék; máskép a kir. fis- 
cusnak kérésére a jövő országgyűlés elébe idéztessék, és a dolog valósága 
bebizonyodván , ott hamisitó (falsarius) gyanánt büntettessék. 
A 16-ik ágazat, mely azokat, kik az őrizetökre bízott okleveleket 
vagy ingó vagyont a kárvallottaknak kérésére törvényszerúleg fölszólít- 
tatván, egészben vagy egy részre nézve továbbra visszatartóztatják, a leg- 
közelebb tartandó rövid nagy nagyobb ünnepnyolcadi székre idéztetni , és 
ott ugyanazon egy törvényszéktartás alatt, minden további elhalasztás 
nélkül, becstelenség büntetésébe és a visszatartóztatott vagyonnak kétsze- 
res értékében marasztaltatni rendeli, azokat mindazáltal, kik a letétemény- 
nek tólök fegyverrel vagy más eróhatalommal történt elragadtatását bebi- 
zonyitanák , ezen rendelet alól felmentvén. 
A 17-ik ágazat, mely a cancellariának és magyar tanácsnak ható- 
ságáról az 1618 k, e. 9,10. és 1618: 8-ik törvénycikkeket megujítván, ren- 
deli : hogy címeres levél jobbágytelken lakó parasztnak földesurának 
ajánlása és megegyezése nélkül ne adassék, és hogy ily levelek adásában 
a katonák, erényes és tudományos egyénekre elégséges ajánlás mellett 
méltó tekintet vettessék. Végre hogy az elavúlt privilegiumoknak megerő- 
sitései semmi erővel se bírjanak. 
A 24-ik ágazat , melyben sürgettetik : hogy a külföldiek semmiféle 
magyar ügyeknek kormányzásához ne bocsáttassanak, s az országnak bár- 
mely részében létező harmincadoknak jövedelmei ne az ausztriai, hanem 
a pozsonyi magyar kamarába adassanak, és azoknak hivatalai ne külföl- 
diekre, hanem a magyar korona alattvalóira valláskülönbség nélkül ruház- 
tassanak, s mindezek iránt az 1608 k. e. 9. és 10-ik ágazatok pontosan tel- 
jesíttessenek. 
A 25-ik ágazat, mely a szabad, bánya- és kiváltságos kir. mezó- 
városok szabadságairól és hatóságáról az 1618 : 27-ik ágazatot megújítván, 
mivel a bányavárosok ennek ellenére még mindig külföldi kamara elébe 
vonatnak , azt rendeli: hogy mindazon még el nem itélt perek, melyek 
másutt, mint az illető biróságok előtt indíttattak, vagy máshová, mint 
hazánknak illető itélőszékei elébe vitettek föl, valamint az ezután más- 
hová feljebbviendők, és az ily perekben hozandó ítéletek is érvénytelenek 
legyenek, és a külső kamarához folyamodó felet azon helységnek birája , 
melyben lakik, vagy ha ez azt meg nem tehetné vagy meg nem tenné , 
